CELEX: 32013D0776
Language: fi
Date: 2013-12-18 00:00:00
Title: 2013/776/EU: Komission täytäntöönpanopäätös, annettu 18 päivänä joulukuuta 2013 , koulutuksen, audiovisuaalialan ja kulttuurin toimeenpanoviraston perustamisesta ja päätöksen 2009/336/EY kumoamisesta

19.12.2013   
            
            
               FI
            
            
               Euroopan unionin virallinen lehti
            
            
               L 343/46
            
         KOMISSION TÄYTÄNTÖÖNPANOPÄÄTÖS,
   annettu 18 päivänä joulukuuta 2013,
   koulutuksen, audiovisuaalialan ja kulttuurin toimeenpanoviraston perustamisesta ja päätöksen 2009/336/EY kumoamisesta
   (2013/776/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Asetuksella (EY) N:o 58/2003 komissio valtuutetaan mainitun asetuksen mukaisesti siirtämään toimivaltaa toimeenpanovirastoille unionin ohjelman tai hankkeen panemiseksi kokonaan tai osittain täytäntöön komission puolesta ja sen vastuulla.
            
         
               (2)
            
            
               Antamalla ohjelmien täytäntöönpanoon liittyviä tehtäviä toimeenpanovirastoille komissio voi keskittyä ensisijaisiin toimintoihinsa ja tehtäviinsä, joita ei voida ulkoistaa, ja pitää samalla toimeenpanovirastojen hoitamat tehtävät valvonnassaan ja säilyttää lopullisen vastuun niistä.
            
         
               (3)
            
            
               Ohjelman täytäntöönpanoon liittyvien tehtävien siirtäminen toimeenpanovirastolle edellyttää, että ohjelman suunnitteluvaiheet, joihin sisältyy laajaa harkintavaltaa tehtäessä valintoja poliittisista lähtökohdista käsin ja joiden toteuttamisesta huolehtii komissio, erotetaan selkeästi ohjelman täytäntöönpanosta, joka olisi annettava toimeenpanoviraston tehtäväksi.
            
         
               (4)
            
            
               Komissio perusti päätöksellä 2005/56/EY (2) koulutuksen, audiovisuaalialan ja kulttuurin toimeenpanoviraston (EACEA), jäljempänä ’virasto’, ja antoi sen tehtäväksi koulutukseen, audiovisuaalialaan ja kulttuuriin liittyvien yhteisön toimien hallinnoinnin.
            
         
               (5)
            
            
               Komissio on muuttanut viraston toimeksiantoa useaan kertaan sen laajentamiseksi koskemaan uusien koulutukseen, audiovisuaalialaan, kansalaisuuteen ja nuorisoon liittyvien hankkeiden ja ohjelmien hallinnointia ja sittemmin korvannut päätöksen 2005/56/EY komission päätöksellä 2009/336/EY (3).
            
         
               (6)
            
            
               Kesäkuun 29 päivänä 2011 antamassaan tiedonannossa Eurooppa 2020 -strategiaa tukeva talousarvio
                   (4) komissio ehdotti, että nykyisiä toimeenpanovirastoja käytettäisiin laajemmin unionin ohjelmien täytäntöönpanoon seuraavassa monivuotisessa rahoituskehyksessä.
            
         
               (7)
            
            
               Virasto on osoittanut, että sillä on huomattavaa teknistä ja taloudellista asiantuntemusta unionin ohjelmien hallinnoinnissa. EACEAn ensimmäisen ja toisen väliarvioinnin (2009 ja 2013) yhteydessä tehdyt tyytyväisyystutkimukset osoittavat rahoituksen saajien ja muiden sidosryhmien olevan sitä mieltä, että EACEAn tarjoamat palvelut ovat laadultaan parempia kuin sitä edeltäneissä järjestelyissä (teknisen avun toimisto). EACEA pystyy palkkaamaan ja pitämään palveluksessaan hyvin pätevää henkilöstöä, mikä tuo pysyvyyttä henkilöstöön. Virasto järkeistää jatkuvasti sisäisiä toimintojaan tehokkuutensa parantamiseksi ja pyrkii yhdenmukaistamaan lähestymistapoja eri ohjelmien välillä. Se hyötyy asemastaan julkisena elimenä, joka on erityisesti perustettu hallinnoimaan koulutukseen, audiovisuaalialaan ja kulttuuriin liittyviä ohjelmia, ja tämä hallinnoinnin keskittäminen parantaa EU:n ohjelmien näkyvyyttä sidosryhmien ja suuren yleisön keskuudessa. Saman elimen hallinnoidessa useita toisiaan täydentäviä ohjelmia saadaan aikaan synergiavaikutuksia EU:n toiminnan näkyvyydessä kaikkien ohjelmien hyödyksi. Jälkitarkastuksissa havaittujen virheiden määrä on EACEAn osalta alhainen ja selvästi alle 2 prosentin rajan. Toisen väliarvioinnin mukaan EACEAn tekninen ja taloudellinen asiantuntemus on jatkuvasti parantunut, mikä puolestaan näkyy viraston suorituskyvyn yleisenä parantumisena sen keskeisillä suoritusindikaattoreilla mitattuna.
            
         
               (8)
            
            
               Asetuksen (EY) N:o 58/2003 3 artiklan 1 kohdan mukainen kustannus-hyötyanalyysi, jossa kustannuksia verrattiin komission sisäisestä hallinnoinnista aiheutuviin kustannuksiin, osoitti, että tehtävien hallinnointi komissiossa olisi nettonykyarvolla mitattuna 23 prosenttia kalliimpaa. Uudet ohjelmat, joiden täytäntöönpanoa kaavaillaan EACEAn tehtäväksi, vastaavat viraston nykyistä toimeksiantoa ja tehtävänkuvaa ja ovat jatkoa sen nykyiselle toiminnalle. Virastoon on kertynyt pätevyyttä, osaamista ja valmiuksia näiden ohjelmien hallinnoinnista usean vuoden ajalta. Uudet ohjelmat hyötyisivät EACEAn kokemuksesta ja asiantuntemuksesta ohjelmien hallinnoinnissa ja tähän liittyvästä tuottavuuden kasvusta. Siirtyminen komission sisäiseen hallinnointiin vaikuttaisi toimintaan häiritsevästi, koska useimpien ohjelmien hallinnoinnista ei ole koskaan huolehdittu sisäisesti vastuupääosastoissa, joilla ei ole siihen kapasiteettia. Ohjelman hallinnoinnin antaminen EACEAn tehtäväksi takaisi toiminnan jatkuvuuden ohjelmien rahoituksen saajien ja sidosryhmien kannalta. Se myös mahdollistaisi edelleen sen, että komissio voi keskittyä paremmin institutionaalisiin tehtäviinsä.
            
         
               (9)
            
            
               Johdonmukaisen tehtävänkuvan luomiseksi toimenpanovirastoille komissio on mahdollisuuksien mukaan ryhmitellyt tehtävät politiikan aihepiirien mukaan virastojen uusia toimeksiantoja määrittäessään.
            
         
               (10)
            
            
               Viraston tehtäväksi olisi annettava panna täytäntöön osia seuraavista uusista unionin ohjelmista ja toimista:
               
                           —
                        
                        
                           Erasmus+ (5); (seuraaja mm. elinikäisen oppimisen toimintaohjelmalle (6), nuorisotoimintaohjelmalle (7) ja Erasmus Mundus -toimintaohjelmalle (8)),
                        
                     
                           —
                        
                        
                           Luova Eurooppa (9); (seuraaja mm. Media- (10) ja Kulttuuri (11)-ohjelmille),
                        
                     
                           —
                        
                        
                           Kansalaisten Eurooppa (12) (seuraaja Kansalaisten Eurooppa -ohjelmalle (13)),
                        
                     
                           —
                        
                        
                           EU Aid Volunteers (14) (seuraaja pilottiohjelmalle Valmistelutoimi – Euroopan humanitaarisen avun vapaaehtoisjoukot),
                        
                     
                           —
                        
                        
                           korkea-asteen koulutukseen liittyvät hankkeet, jotka kuuluvat ulkoisen yhteistyön välineiden (15) (jotka seuraavat vuoteen 2013 voimassa olevia ulkoisen yhteistyön välineitä (16)) alaan,
                        
                     
                           —
                        
                        
                           korkea-asteen koulutukseen liittyvät hankkeet, jotka kuuluvat Afrikan, Karibian ja Tyynenmeren alueen valtioiden sekä merentakaisten maiden ja alueiden kanssa tehtävään EU:n yhteistyöhön vuosina 2014–2020 sovellettavan rahoituskehyksen puitteisiin (yhdestoista Euroopan kehitysrahasto) (17).
                        
                     
         
               (11)
            
            
               Viraston olisi edelleen vastattava seuraavien olemassa olevien unionin ohjelmien ja toimien täytäntöönpanosta:
               
                           —
                        
                        
                           korkea-asteen koulutuksen alan hankkeet, joita voidaan rahoittaa tietyille Keski- ja Itä-Euroopan maille annettavasta taloudellisesta tuesta (Phare) annetun neuvoston asetuksen (ETY) N:o 3906/89 säännösten nojalla (18),
                        
                     
                           —
                        
                        
                           Euroopan audiovisuaalisten teosten kehittämisen ja levityksen edistämistä koskeva ohjelma (Media II – Kehittäminen ja levitys) (1996–2000), hyväksytty neuvoston päätöksellä 95/563/EY (19),
                        
                     
                           —
                        
                        
                           Euroopan audiovisuaalisen ohjelmateollisuuden ammattilaisten koulutusohjelma (Media II – Koulutus) (1996–2000), hyväksytty neuvoston päätöksellä 95/564/EY (20),
                        
                     
                           —
                        
                        
                           yhteisön koulutusalan Sokrates-toimintaohjelman toinen vaihe (2000–2006), hyväksytty Euroopan parlamentin ja neuvoston päätöksellä N:o 253/2000/EY (21),
                        
                     
                           —
                        
                        
                           yhteisön ammatillista koulutusta koskevan Leonardo da Vinci -toimintaohjelman toinen vaihe (2000–2006), hyväksytty neuvoston päätöksellä 1999/382/EY (22),
                        
                     
                           —
                        
                        
                           yhteisön nuorisotoimintaohjelma (2000–2006), hyväksytty Euroopan parlamentin ja neuvoston päätöksellä N:o 1031/2000/EY (23),
                        
                     
                           —
                        
                        
                           Kulttuuri 2000 -ohjelma (2000–2006), hyväksytty Euroopan parlamentin ja neuvoston päätöksellä N:o 508/2000/EY (24),
                        
                     
                           —
                        
                        
                           korkea-asteen koulutuksen alan hankkeet, joita voidaan rahoittaa avun toimittamisesta Itä-Euroopan ja Keski-Aasian kumppanivaltioille (2000–2006) annetun neuvoston asetuksen (EY, Euratom) N:o 99/2000 (25) säännösten nojalla,
                        
                     
                           —
                        
                        
                           korkea-asteen koulutuksen alan hankkeet, joita voidaan rahoittaa Albanialle, Bosnia ja Hertsegovinalle, Kroatialle, entiselle Jugoslavian tasavallalle Makedonialle, Montenegrolle, Serbialle ja Kosovolle (YK:n turvallisuusneuvoston päätöslauselma 1244) annettavaa apua (2000–2006) koskevien säännösten nojalla, jotka on hyväksytty neuvoston asetuksen (EY) N:o 2666/2000 (26) puitteissa,
                        
                     
                           —
                        
                        
                           korkea-asteen koulutuksen alan hankkeet, joita voidaan rahoittaa rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro–Välimeri-yhteistyökumppanuuden puitteissa annetun neuvoston asetuksen (EY) N:o 2698/2000 (27) säännösten nojalla,
                        
                     
                           —
                        
                        
                           Euroopan laajuisen korkeakouluopetusta koskevan yhteistyöohjelman kolmas vaihe (Tempus III) (2000–2006), hyväksytty neuvoston päätöksellä 1999/311/EY (28),
                        
                     
                           —
                        
                        
                           hankkeet, joita voidaan rahoittaa neuvoston päätöksellä 2001/196/EY (29) hyväksytyn Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2001–2005) määräysten nojalla,
                        
                     
                           —
                        
                        
                           hankkeet, joita voidaan rahoittaa neuvoston päätöksellä 2001/197/EY (30) hyväksytyn Euroopan yhteisön ja Kanadan hallituksen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2001–2005) määräysten nojalla,
                        
                     
                           —
                        
                        
                           eurooppalaisten audiovisuaalisten teosten kehittämisen, levityksen ja myynninedistämisen tukemista koskeva ohjelma (Media Plus – Kehittäminen, levitys ja myynninedistäminen) (2001–2006), hyväksytty neuvoston päätöksellä 2000/821/EY (31),
                        
                     
                           —
                        
                        
                           Euroopan audiovisuaalisessa ohjelmatuotannossa toimivien ammattilaisten koulutusohjelma (Media-koulutus, 2001–2006), hyväksytty Euroopan parlamentin ja neuvoston päätöksellä N:o 163/2001/EY (32),
                        
                     
                           —
                        
                        
                           monivuotinen ohjelma tieto- ja viestintätekniikan tehokkaaksi integroimiseksi yleissivistävän ja ammatillisen koulutuksen järjestelmiin Euroopassa (eLearning-ohjelma) (2004–2006), hyväksytty Euroopan parlamentin ja neuvoston päätöksellä N:o 2318/2003/EY (33),
                        
                     
                           —
                        
                        
                           yhteisön toimintaohjelma unionin aktiivisen kansalaisuuden edistämiseksi (kansalaisosallistuminen) (2004–2006), hyväksytty neuvoston päätöksellä 2004/100/EY (34),
                        
                     
                           —
                        
                        
                           yhteisön toimintaohjelma nuorisoalalla Euroopan laajuisesti toimivien organisaatioiden tukemiseksi (2004–2006), hyväksytty Euroopan parlamentin ja neuvoston päätöksellä N:o 790/2004/EY (35),
                        
                     
                           —
                        
                        
                           yhteisön toimintaohjelma Euroopan laajuisesti toimivien koulutusalan yksiköiden sekä alan yksittäistoimien tukemiseksi (2004–2006), hyväksytty Euroopan parlamentin ja neuvoston päätöksellä N:o 791/2004/EY (36),
                        
                     
                           —
                        
                        
                           yhteisön toimintaohjelma kulttuurialalla Euroopan laajuisesti toimivien organisaatioiden tukemiseksi (2004–2006), hyväksytty Euroopan parlamentin ja neuvoston päätöksellä N:o 792/2004/EY (37),
                        
                     
                           —
                        
                        
                           ohjelma korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla (Erasmus Mundus) (2004–2008), hyväksytty Euroopan parlamentin ja neuvoston päätöksellä N:o 2317/2003/EY (38),
                        
                     
                           —
                        
                        
                           hankkeet, joita voidaan rahoittaa neuvoston päätöksellä 2006/910/EY (39) hyväksytyn Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2006–2013) määräysten nojalla,
                        
                     
                           —
                        
                        
                           hankkeet, joita voidaan rahoittaa neuvoston päätöksellä 2006/964/EY (40) hyväksytyn korkea-asteen koulutuksen ja ammatillisen koulutuksen sekä nuorisoasioiden alan yhteistyöpuitteiden asettamista koskevan Euroopan yhteisön ja Kanadan hallituksen välisen sopimuksen (2006–2013) määräysten nojalla,
                        
                     
                           —
                        
                        
                           elinikäisen oppimisen toimintaohjelma (2007–2013), hyväksytty Euroopan parlamentin ja neuvoston päätöksellä N:o 1720/2006/EY (41),
                        
                     
                           —
                        
                        
                           Kulttuuri-ohjelma (2007–2013), hyväksytty Euroopan parlamentin ja neuvoston päätöksellä N:o 1855/2006/EY (42),
                        
                     
                           —
                        
                        
                           unionin aktiivista kansalaisuutta edistävä ”Kansalaisten Eurooppa” -ohjelma (2007–2013), hyväksytty Euroopan parlamentin ja neuvoston päätöksellä N:o 1904/2006/EY (43),
                        
                     
                           —
                        
                        
                           nuorisotoimintaohjelma (2007–2013), hyväksytty Euroopan parlamentin ja neuvoston päätöksellä N:o 1719/2006/EY (44),
                        
                     
                           —
                        
                        
                           Euroopan audiovisuaalialan tukiohjelma (Media 2007) (2007–2013), hyväksytty Euroopan parlamentin ja neuvoston päätöksellä N:o 1718/2006/EY (45),
                        
                     
                           —
                        
                        
                           Erasmus Mundus (II) -toimintaohjelma 2009–2013 korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla, hyväksytty Euroopan parlamentin ja neuvoston päätöksellä N:o 1298/2008/EY (46),
                        
                     
                           —
                        
                        
                           kolmansien maiden ammattilaisten kanssa toteutettava audiovisuaalialan MEDIA Mundus -yhteistyöohjelma (2011–2013), perustettu Euroopan parlamentin ja neuvoston päätöksellä N:o 1041/2009/EY (47),
                        
                     
                           —
                        
                        
                           korkea-asteen koulutukseen liittyvät hankkeet, joita voidaan rahoittaa avusta Aasian kehitysmaille sekä taloudellisesta yhteistyöstä näiden maiden kanssa annetun neuvoston asetuksen (ETY) N:o 443/92 (48) säännösten nojalla,
                        
                     
                           —
                        
                        
                           korkea-asteen koulutuksen ja nuorisoalan hankkeet, joita voidaan rahoittaa liittymistä valmistelevasta tukivälineestä annetun neuvoston asetuksen (EY) N:o 1085/2006 (49) säännösten nojalla,
                        
                     
                           —
                        
                        
                           perus-, keski- ja korkea-asteen koulutuksen alan sekä nuorisoalan hankkeet, joita voidaan rahoittaa eurooppalaisesta naapuruuden ja kumppanuuden välineestä, perustettu Euroopan parlamentin ja neuvoston asetuksella (EY) N:o 1638/2006 (50),
                        
                     
                           —
                        
                        
                           korkea-asteen koulutuksen alan hankkeet, joita voidaan rahoittaa kehitysyhteistyön rahoitusvälineestä, perustettu Euroopan parlamentin ja neuvoston asetuksella (EY) N:o 1905/2006 (51),
                        
                     
                           —
                        
                        
                           korkea-asteen koulutuksen ja nuorisoalan hankkeet, joita voidaan rahoittaa teollistuneiden ja muiden korkean tulotason maiden ja alueiden kanssa tehtävän yhteistyön rahoitusvälineestä, perustettu neuvoston asetuksella (EY) N:o 1934/2006 (52),
                        
                     
                           —
                        
                        
                           korkea-asteen koulutuksen alan hankkeet, joita voidaan rahoittaa Euroopan kehitysrahaston varoin Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (neuvoston päätös 2003/159/EY (53)), sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella (neuvoston päätös 2005/599/EY (54)), mukaisesti.
                        
                     
         
               (12)
            
            
               Näiden ohjelmien ja toimien osien hallinnointiin kuuluu sellaisten teknisluonteisten hankkeiden toteuttaminen, jotka eivät edellytä poliittista päätöksentekoa mutta jotka vaativat korkeatasoista teknistä ja taloudellista osaamista koko hankesyklin ajan.
            
         
               (13)
            
            
               Tämän päätöksen ja kyseisten ohjelmien panemiseksi täytäntöön johdonmukaisesti ja ajoissa olisi varmistettava, että virasto hoitaa ohjelmien täytäntöönpanoon liittyviä tehtäviään ohjelmien voimaantulopäivästä edellyttäen, että ohjelmat tulevat voimaan.
            
         
               (14)
            
            
               Olisi perustettava koulutuksen, audiovisuaalialan ja kulttuurin toimeenpanovirasto. Sen olisi korvattava päätöksellä 2009/336/EY perustettu koulutuksen, audiovisuaalialan ja kulttuurin toimeenpanovirasto ja jatkettava sen toimintaa. Sen olisi toimittava asetuksessa (EY) N:o 58/2003 vahvistetun yleisen perussäännön mukaisesti.
            
         
               (15)
            
            
               Toimeenpanoviraston perustamisesta tehty päätös 2009/336/EY olisi kumottava, ja olisi annettava siirtymäsäännöksiä.
            
         
               (16)
            
            
               Tässä päätöksessä säädetyt toimenpiteet ovat toimeenpanovirastojen komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Perustaminen ja toimintajakso
   Perustetaan koulutuksen, audiovisuaalialan ja kulttuurin toimeenpanovirasto, jäljempänä ’virasto’, 1 päivän tammikuuta 2014 ja 31 päivän joulukuuta 2024 väliseksi ajaksi; viraston perussääntöön sovelletaan asetusta (EY) N:o 58/2003.
   2 artikla
   Sijainti
   Virasto sijoitetaan Brysseliin.
   3 artikla
   Tavoitteet ja tehtävät
   1.   Viraston tehtäväksi annetaan seuraavien unionin ohjelmien tiettyjen osien täytäntöönpano:
   
               a)
            
            
               Erasmus +;
            
         
               b)
            
            
               Luova Eurooppa -ohjelma;
            
         
               c)
            
            
               Kansalaisten Eurooppa -ohjelma;
            
         
               d)
            
            
               Euroopan humanitaarisen avun vapaaehtoisjoukot – EU Aid Volunteers;
            
         
               e)
            
            
               korkea-asteen koulutukseen liittyvät hankkeet, jotka kuuluvat seuraavien ulkoisen yhteistyön välineiden alaan:
               
                           —
                        
                        
                           Euroopan parlamentin ja neuvoston asetus liittymistä valmistelevasta tukivälineestä (IPA II) (55),
                        
                     
                           —
                        
                        
                           Euroopan parlamentin ja neuvoston asetus Euroopan naapuruuspolitiikan rahoitusvälineen perustamisesta (56),
                        
                     
                           —
                        
                        
                           Euroopan parlamentin ja neuvoston asetus kehitysyhteistyön rahoitusvälineen perustamisesta (57),
                        
                     
                           —
                        
                        
                           Euroopan parlamentin ja neuvoston asetus kumppanuusvälineen perustamisesta kolmansien maiden kanssa tehtävää yhteistyötä varten (58),
                        
                     
                           —
                        
                        
                           neuvoston asetus yhdennentoista Euroopan kehitysrahaston täytäntöönpanosta (59).
                        
                     
         Ensimmäistä kohtaa sovelletaan kunkin ohjelman voimaantulopäivästä edellyttäen, että ohjelma tulee voimaan.
   2.   Viraston tehtäväksi annetaan seuraavien unionin ohjelmien tiettyjen lohkojen jäljellä olevien osien täytäntöönpano:
   
               a)
            
            
               korkea-asteen koulutuksen alan hankkeet, joita voidaan rahoittaa tietyille Keski- ja Itä-Euroopan maille annettavasta taloudellisesta tuesta (Phare) annetun asetuksen (ETY) N:o 3906/89 säännösten nojalla;
            
         
               b)
            
            
               Euroopan audiovisuaalisten teosten kehittämisen ja levityksen edistämistä koskeva ohjelma (Media II – Kehittäminen ja levitys) (1996–2000), hyväksytty päätöksellä 95/563/EY;
            
         
               c)
            
            
               Euroopan audiovisuaalisen ohjelmateollisuuden ammattilaisten koulutusohjelma (Media II – Koulutus) (1996–2000), hyväksytty päätöksellä 95/564/EY;
            
         
               d)
            
            
               yhteisön koulutusalan Sokrates-toimintaohjelman toinen vaihe (2000–2006), hyväksytty päätöksellä N:o 253/2000/EY;
            
         
               e)
            
            
               yhteisön ammatillista koulutusta koskevan Leonardo da Vinci -toimintaohjelman toinen vaihe (2000–2006), hyväksytty päätöksellä 1999/382/EY;
            
         
               f)
            
            
               yhteisön nuorisotoimintaohjelma (2000–2006), hyväksytty päätöksellä N:o 1031/2000/EY;
            
         
               g)
            
            
               Kulttuuri 2000 -ohjelma (2000–2006), hyväksytty päätöksellä N:o 508/2000/EY;
            
         
               h)
            
            
               korkea-asteen koulutuksen alan hankkeet, joita voidaan rahoittaa avun toimittamisesta Itä-Euroopan ja Keski-Aasian kumppanivaltioille (2000–2006) annetun asetuksen (EY, Euratom) N:o 99/2000 säännösten nojalla;
            
         
               i)
            
            
               korkea-asteen koulutuksen alan hankkeet, joita voidaan rahoittaa Albanialle, Bosnia ja Hertsegovinalle, Kroatialle, entiselle Jugoslavian tasavallalle Makedonialle, Montenegrolle, Serbialle ja Kosovolle (YK:n turvallisuusneuvoston päätöslauselma 1244) annettavaa apua (2000–2006) koskevien säännösten nojalla, jotka on hyväksytty asetuksen (EY) N:o 2666/2000 puitteissa;
            
         
               j)
            
            
               korkea-asteen koulutuksen alan hankkeet, joita voidaan rahoittaa rahoituksellisista ja teknisistä toimenpiteistä (MEDA) taloudellisen ja yhteiskunnallisen rakenneuudistuksen tukemiseksi Euro–Välimeri-yhteistyökumppanuuden puitteissa annetun asetuksen (EY) N:o 2698/2000 säännösten nojalla;
            
         
               k)
            
            
               Euroopan laajuisen korkeakouluopetusta koskevan yhteistyöohjelman kolmas vaihe (Tempus III) (2000–2006), hyväksytty päätöksellä 1999/311/EY;
            
         
               l)
            
            
               hankkeet, joita voidaan rahoittaa päätöksellä 2001/196/EY hyväksytyn Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2001–2005) määräysten nojalla;
            
         
               m)
            
            
               hankkeet, joita voidaan rahoittaa päätöksellä 2001/197/EY hyväksytyn Euroopan yhteisön ja Kanadan hallituksen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2001–2005) määräysten nojalla;
            
         
               n)
            
            
               eurooppalaisten audiovisuaalisten teosten kehittämisen, levityksen ja myynninedistämisen tukemista koskeva ohjelma (Media Plus – Kehittäminen, levitys ja myynninedistäminen) (2001–2006), hyväksytty päätöksellä 2000/821/EY;
            
         
               o)
            
            
               Euroopan audiovisuaalisessa ohjelmatuotannossa toimivien ammattilaisten koulutusohjelma (Media-koulutus, 2001–2006), hyväksytty päätöksellä N:o 163/2001/EY;
            
         
               p)
            
            
               monivuotinen ohjelma tieto- ja viestintätekniikan tehokkaaksi integroimiseksi yleissivistävän ja ammatillisen koulutuksen järjestelmiin Euroopassa (eLearning-ohjelma) (2004–2006), hyväksytty päätöksellä N:o 2318/2003/EY;
            
         
               q)
            
            
               yhteisön toimintaohjelma unionin aktiivisen kansalaisuuden edistämiseksi (kansalaisosallistuminen) (2004–2006), hyväksytty päätöksellä 2004/100/EY;
            
         
               r)
            
            
               yhteisön toimintaohjelma nuorisoalalla Euroopan laajuisesti toimivien organisaatioiden tukemiseksi (2004–2006), hyväksytty päätöksellä N:o 790/2004/EY;
            
         
               s)
            
            
               yhteisön toimintaohjelma Euroopan laajuisesti toimivien koulutusalan yksiköiden sekä alan yksittäistoimien tukemiseksi (2004–2006), hyväksytty päätöksellä N:o 791/2004/EY;
            
         
               t)
            
            
               yhteisön toimintaohjelma kulttuurialalla Euroopan laajuisesti toimivien organisaatioiden tukemiseksi (2004–2006), hyväksytty päätöksellä N:o 792/2004/EY;
            
         
               u)
            
            
               ohjelma korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla (Erasmus Mundus) (2004–2008), hyväksytty päätöksellä N:o 2317/2003/EY;
            
         
               v)
            
            
               hankkeet, joita voidaan rahoittaa päätöksellä 2006/910/EY hyväksytyn Euroopan yhteisön ja Amerikan yhdysvaltojen välisen korkea-asteen koulutuksen ja ammatillisen koulutuksen yhteistyöohjelman uusimista koskevan sopimuksen (2006–2013) määräysten nojalla;
            
         
               w)
            
            
               hankkeet, joita voidaan rahoittaa päätöksellä 2006/964/EY hyväksytyn korkea-asteen koulutuksen ja ammatillisen koulutuksen sekä nuorisoasioiden alan yhteistyöpuitteiden asettamista koskevan Euroopan yhteisön ja Kanadan hallituksen välisen sopimuksen (2006–2013) määräysten nojalla;
            
         
               x)
            
            
               elinikäisen oppimisen toimintaohjelma (2007–2013), hyväksytty päätöksellä N:o 1720/2006/EY;
            
         
               y)
            
            
               Kulttuuri-ohjelma (2007–2013), hyväksytty päätöksellä N:o 1855/2006/EY;
            
         
               z)
            
            
               unionin aktiivista kansalaisuutta edistävä ”Kansalaisten Eurooppa” -ohjelma (2007–2013), hyväksytty päätöksellä N:o 1904/2006/EY;
            
         
               aa)
            
            
               nuorisotoimintaohjelma (2007–2013), hyväksytty päätöksellä N:o 1719/2006/EY;
            
         
               bb)
            
            
               Euroopan audiovisuaalialan tukiohjelma (Media 2007) (2007–2013), hyväksytty päätöksellä N:o 1718/2006/EY;
            
         
               cc)
            
            
               Erasmus Mundus (II) -toimintaohjelma 2009–2013 korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla, hyväksytty päätöksellä N:o 1298/2008/EY;
            
         
               dd)
            
            
               kolmansien maiden ammattilaisten kanssa toteutettava audiovisuaalialan MEDIA Mundus -yhteistyöohjelma (2011–2013), perustettu päätöksellä N:o 1041/2009/EY;
            
         
               ee)
            
            
               korkea-asteen koulutukseen liittyvät hankkeet, joita voidaan rahoittaa avusta Aasian kehitysmaille sekä taloudellisesta yhteistyöstä näiden maiden kanssa annetun asetuksen (ETY) N:o 443/92 säännösten nojalla;
            
         
               ff)
            
            
               korkea-asteen koulutuksen ja nuorisoalan hankkeet, joita voidaan rahoittaa liittymistä valmistelevasta tukivälineestä annetun asetuksen (EY) N:o 1085/2006 säännösten nojalla;
            
         
               gg)
            
            
               perus-, keski- ja korkea-asteen koulutuksen alan sekä nuorisoalan hankkeet, joita voidaan rahoittaa eurooppalaisesta naapuruuden ja kumppanuuden välineestä, perustettu asetuksella (EY) N:o 1638/2006;
            
         
               hh)
            
            
               korkea-asteen koulutuksen alan hankkeet, joita voidaan rahoittaa kehitysyhteistyön rahoitusvälineestä, perustettu asetuksella (EY) N:o 1905/2006;
            
         
               ii)
            
            
               korkea-asteen koulutuksen ja nuorisoalan hankkeet, joita voidaan rahoittaa teollistuneiden ja muiden korkean tulotason maiden ja alueiden kanssa tehtävän yhteistyön rahoitusvälineestä, perustettu asetuksella (EY) N:o 1934/2006;
            
         
               jj)
            
            
               korkea-asteen koulutuksen alan hankkeet, joita voidaan rahoittaa Euroopan kehitysrahaston varoin Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (päätös 2003/159/EY), sellaisena kuin se on muutettuna Luxemburgissa 25 päivänä kesäkuuta 2005 allekirjoitetulla sopimuksella (päätös 2005/599/EY), mukaisesti.
            
         3.   Virasto vastaa seuraavista 1 ja 2 kohdassa tarkoitettujen unionin ohjelmien osien täytäntöönpanoon liittyvistä tehtävistä:
   
               a)
            
            
               ohjelmien kaikkien toteutusvaiheiden ja yksittäisten hankkeiden elinkaaren kaikkien vaiheiden hallinnointi vastaavien komission hyväksymien työohjelmien pohjalta komission valtuutusasiakirjassa antaman valtuutuksen nojalla;
            
         
               b)
            
            
               talousarvion tulojen ja menojen toteuttamistoimien vahvistaminen sekä kaikkien ohjelmien hallinnoimiseksi tarvittavien toimintojen toteuttaminen komission valtuutusasiakirjassa antaman valtuutuksen nojalla;
            
         
               c)
            
            
               tuen tarjoaminen ohjelmien täytäntöönpanolle komission valtuutusasiakirjassa antaman valtuutuksen nojalla, mukaan lukien tuki levittämistoimille, tarvittaessa yhteistyössä kansallisten virastojen ja laitosten kanssa;
            
         
               d)
            
            
               Euroopan koulutusalan tietoverkon (Eurydice) täytäntöönpano ja nuorisoalan parempaan ymmärtämiseen ja tuntemiseen tähtäävien toimien toteuttaminen unionin tasolla;
            
         
               e)
            
            
               ammatillisen koulutuksen alan parempaan ymmärtämiseen ja tuntemiseen tähtäävien toimien toteuttaminen unionin tasolla.
            
         4.   Virasto voi huolehtia hallinnollisten ja logististen tukipalvelujen tarjoamisesta ohjelmien täytäntöönpanosta vastaaville tahoille valtuutusasiakirjan nojalla ja siinä tarkoitettujen ohjelmien osalta.
   4 artikla
   Nimitysten voimassaoloaika
   1.   Johtokunnan jäsenet nimitetään kahdeksi vuodeksi.
   2.   Viraston johtaja nimitetään neljäksi vuodeksi.
   5 artikla
   Valvonta ja raportointi
   Virasto toimii komission valvonnassa, ja sen on raportoitava säännöllisin väliajoin vastuullaan olevien unionin ohjelmien tai niiden osien täytäntöönpanon edistymisestä valtuutusasiakirjassa esitettyjen järjestelyjen ja määräaikojen mukaisesti.
   6 artikla
   Toimintatalousarvion toteuttaminen
   Virasto toteuttaa toimintatalousarvionsa noudattaen komission asetuksen (EY) N:o 1653/2004 (60) säännöksiä.
   7 artikla
   Kumoaminen ja siirtymäsäännökset
   1.   Kumotaan päätös 2009/336/EY 1 päivästä tammikuuta 2014. Viittauksia kumottuun päätökseen pidetään viittauksina tähän päätökseen.
   2.   Virastoa pidetään päätöksellä 2009/336/EY perustetun toimeenpanoviraston oikeudellisena seuraajana.
   3.   Tämä päätös ei vaikuta viraston palveluksessa olevan henkilöstön, mukaan lukien sen johtaja, oikeuksiin ja velvollisuuksiin, sanotun kuitenkaan rajoittamatta tilapäisesti muihin tehtäviin siirrettyjen virkamiesten palkkaluokkien tarkistamista valtuutusasiakirjan nojalla.
   8 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2014.
   
      Tehty Brysselissä 18 päivänä joulukuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 11, 16.1.2003, s. 1.
   
      (2)  EUVL L 24, 27.1.2005, s. 35.
   
      (3)  EUVL L 101, 21.4.2009, s. 26.
   
      (4)  COM(2011) 500 final.
   
      (5)  Ehdotus Euroopan parlamentin ja neuvoston asetukseksi unionin koulutus-, nuoriso- ja urheiluohjelman ”Yhteinen Erasmus”, perustamisesta (jäljempänä Erasmus+-ohjelma), COM(2011) 788 final, 23. marraskuuta 2011.
   
      (6)  EUVL L 327, 24.11.2006, s. 45.
   
      (7)  EUVL L 327, 24.11.2006, s. 30.
   
      (8)  EUVL L 340, 19.12.2008, s. 83.
   
      (9)  Ehdotus Euroopan parlamentin ja neuvoston asetukseksi ”Luova Eurooppa” -ohjelman perustamisesta, COM(2011) 785 final, 23. marraskuuta 2011.
   
      (10)  EUVL L 327, 24.11.2006, s. 12.
   
      (11)  EUVL L 372, 27.12.2006, s. 1.
   
      (12)  Ehdotus neuvoston asetukseksi vuosina 2014–2020 toteutettavasta ”Kansalaisten Eurooppa” -ohjelmasta, COM(2011) 884 final, 14. joulukuuta 2011.
   
      (13)  EUVL L 378, 27.12.2006, s. 32.
   
      (14)  Ehdotus Euroopan parlamentin ja neuvoston asetukseksi Euroopan humanitaarisen avun vapaaehtoisjoukkojen perustamisesta ”EU Aid Volunteers”, COM(2012) 514 final.
   
      (15)  Ehdotus Euroopan parlamentin ja neuvoston asetukseksi kumppanuusvälineen perustamisesta kolmansien maiden kanssa tehtävää yhteistyötä varten, COM(2011) 843 final; ehdotus Euroopan parlamentin ja neuvoston asetukseksi kehitysyhteistyön rahoitusvälineen perustamisesta, COM(2011) 840 final; ehdotus Euroopan parlamentin ja neuvoston asetukseksi Euroopan naapuruuspolitiikan rahoitusvälineen perustamisesta, COM(2011) 839 final; ehdotus Euroopan parlamentin ja neuvoston asetukseksi liittymistä valmistelevasta tukivälineestä (IPA II), COM(2011) 838 final.
   
      (16)  EUVL L 210, 31.7.2006, s. 82; EUVL L 310, 9.11.2006, s. 1; EUVL L 378, 27.12.2006, s. 41.
   
      (17)  COM(2011) 837 final.
   
      (18)  EYVL L 375, 23.12.1989, s. 11.
   
      (19)  EYVL L 321, 30.12.1995, s. 25.
   
      (20)  EYVL L 321, 30.12.1995, s. 33.
   
      (21)  EYVL L 28, 3.2.2000, s. 1.
   
      (22)  EYVL L 146, 11.6.1999, s. 33.
   
      (23)  EYVL L 117, 18.5.2000, s. 1.
   
      (24)  EYVL L 63, 10.3.2000, s. 1.
   
      (25)  EYVL L 12, 18.1.2000, s. 1.
   
      (26)  EYVL L 306, 7.12.2000, s. 1.
   
      (27)  EYVL L 311, 12.12.2000, s. 1.
   
      (28)  EYVL L 120, 8.5.1999, s. 30.
   
      (29)  EYVL L 71, 13.3.2001, s. 7.
   
      (30)  EYVL L 71, 13.3.2001, s. 15.
   
      (31)  EYVL L 336, 30.12.2000, s. 82.
   
      (32)  EYVL L 26, 27.1.2001, s. 1.
   
      (33)  EUVL L 345, 31.12.2003, s. 9.
   
      (34)  EUVL L 30, 4.2.2004, s. 6.
   
      (35)  EUVL L 138, 30.4.2004, s. 24.
   
      (36)  EUVL L 138, 30.4.2004, s. 31.
   
      (37)  EUVL L 138, 30.4.2004, s. 40.
   
      (38)  EUVL L 345, 31.12.2003, s. 1.
   
      (39)  EUVL L 346, 9.12.2006, s. 33.
   
      (40)  EUVL L 397, 30.12.2006, s. 14.
   
      (41)  EUVL L 327, 24.11.2006, s. 45.
   
      (42)  EUVL L 372, 27.12.2006, s. 1.
   
      (43)  EUVL L 378, 27.12.2006, s. 32.
   
      (44)  EUVL L 327, 24.11.2006, s. 30.
   
      (45)  EUVL L 327, 24.11.2006, s. 12.
   
      (46)  EUVL L 340, 19.12.2008, s. 83.
   
      (47)  EUVL L 288, 4.11.2009, s. 10.
   
      (48)  EYVL L 52, 27.2.1992, s. 1.
   
      (49)  EYVL L 210, 31.7.2006, s. 82.
   
      (50)  EUVL L 310, 9.11.2006, s. 1.
   
      (51)  EUVL L 378, 27.12.2006, s. 41.
   
      (52)  EUVL L 405, 30.12.2006, s. 41.
   
      (53)  EUVL L 65, 8.3.2003, s. 27.
   
      (54)  EUVL L 209, 11.8.2005, s. 26.
   
      (55)  Ehdotus Euroopan parlamentin ja neuvoston asetukseksi liittymistä valmistelevasta tukivälineestä (IPA II), COM(2011) 838 final.
   
      (56)  Ehdotus Euroopan parlamentin ja neuvoston asetukseksi Euroopan naapuruuspolitiikan rahoitusvälineen perustamisesta, COM(2011) 839 final.
   
      (57)  Ehdotus Euroopan parlamentin ja neuvoston asetukseksi kehitysyhteistyön rahoitusvälineen perustamisesta, COM(2011) 840 final.
   
      (58)  Ehdotus Euroopan parlamentin ja neuvoston asetukseksi kumppanuusvälineen perustamisesta kolmansien maiden kanssa tehtävää yhteistyötä varten, COM(2011) 843 final.
   
      (59)  Ehdotus neuvoston asetukseksi yhdennentoista Euroopan kehitysrahaston täytäntöönpanosta, COM(2013) 445 final.
   
      (60)  EUVL L 297, 22.9.2004, s. 6.